
'LJUBIM TE, GOSPODINE, KREPOSTI MOJA!
GOSPODINE, HRIDINO MOJA, UTVRDO MOJA, SPASE MOJ.' (PS 18,1)

Ima puno ljudi koji žive po načelu: ako već nemam vremena za Boga, barem ću učiniti nešto za bližnjega. Mnogi će kršćani gledati na to načelo blagonaklono, no to ipak nije ispravan kršćanski stav. Zašto? Zato što naš Učitelj Isus Krist ne dopušta da se u vjeri isključuju Bog i čovjek. Ljubavi se ne isključuju. Što je veća ljubav prema Bogu, tim više raste briga i praktična zauzetost za čovjeka. Gospodin je današnjim odgovorom  zakonoznancu zorno to pokazao jer je dvostruku ljubav prema Bogu i bližnjemu u sebi povezao. U konačnici, izvor kršćanske ljubavi prema bližnjemu može biti samo ljubav prema Bogu.  Ta ljubav prema Bogu uključuje, kako to vidimo u današnjem Evanđelju,  tri stvarnosti: srce, dušu i um! Ljubav je dakle cjelovita samo ako zahvaća sve troje. Živimo u vremenu koje neprestance govori o ljubavi prema bližnjemu: solidarnost, društvena osjetljivost, socijala, humanitarnost! Kao da nam te velike parole o bližnjem služe samo zato da se ne bismo morali baviti Bogom, samo da se njega ne mora stavljati na prvo mjesto, da njemu ne bismo morali posvećivati svoje vrijeme, samo da njega ne bismo trebali ljubiti srcem, dušom i umom. Ponekad  potrebu za Bogom nastojimo zadovoljiti nedjeljnom duhovnom aktivnošću poput povremenog odlaska na svetu misu ili zajedničkom obiteljskom molitvom prije objeda. Zapitajmo se iskreno: koliko uistinu ljubim Boga? Zapovijed ljubavi prema Bogu i bližnjemu traži od nas napor, naprezanje, samosvladavanje, dnevni trud. Udobnost, lijenost, nebriga, mogu učiniti da se ljubav ukoči i umre. Ljubav prema Bogu i bližnjemu mora biti njegovana, kultivirana, treba stalno raditi na njoj, za nju se boriti. Ako se svakodnevno uvježbava ljubav prema Bogu, ako je življena, tada sva područja života dovodimo u red. Blago svima onima koji su to prepoznali i tako, uz Božju milost, nastoje živjeti …
župnik Ante Šiško
MISNA ČITANJA ZA 30. NEDJELJU KROZ GODINU,  25. LISTOPADA 2026.
8 PROSINCA 2025. 



PRVO ČITANJE (IZL 22,20-26)
IZ KNJIGE IZLASKA
AKO UCVILITE UDOVICU I SIROČE, MOJ ĆE SE GNJEV RASPALITI PROTIV VAS.

PSALAM 18: LJUBIM TE, GOSPODINE, KREPOSTI MOJA!

DRUGO ČITANJE (1SOL 1,5C-10)
IZ PRVE POSLANICE SVETOGA PAVLA APOSTOLA SOLUNJANIMA
OD IDOLA SE OBRATISTE DA BISTE SLUŽILI BOGU I IŠČEKIVALI SINA NJEGOVA.


EVANĐELJE  (Mt 22, 34-40)
IZ SVETOG EVANĐELJA PO MATEJU

[image: Matthew 22:34–40] 
U ono vrijeme: Kad su farizeji čuli kako Isus ušutka saduceje, okupiše se, a jedan od njih, zakonoznanac, da ga iskuša, upita: »Učitelju, koja je zapovijed najveća u Zakonu?« A on mu reče: »Ljubi Gospodina Boga svojega svim srcem svojim, i svom dušom svojom, i svim umom svojim. To je najveća i prva zapovijed. Druga, ovoj slična: Ljubi svoga bližnjega kao sebe samoga. O tim dvjema zapovijedima visi sav Zakon i Proroci.«




PASTORALNE AKTIVNOSTI I MOLITVENI SUSRETI U ŽUPI 


LISTOPADSKE POBOŽNOSTI – 
SVAKI DAN U 18.00 SATI

Nastavljamo s listopadskim pobožnostima i svakodnevnom procesijom do Piete. 

U ovom petom tjednu mjeseca listopada molit ćemo za nova duhovna zvanja u Crkvi.


TAIZE MOLITVA – PONEDJELJAK U 20.00 SATI

Taizé je ekumenska zajednica. U našoj se župi redovito održava Taizé molitva jednom mjesečno. Molitva se sastoji od pjevanja, biblijskih čitanja i šutnje u kojoj možemo produbiti svoje molitve. Molitva će se održati u ponedjeljak, 26. listopada u 20.00 sati u kapelici Božjeg Milosrđa (zimska kapelica).




SUSRET NOVINARSKE SKUPINE – ČETVRTAK, 29. LISTOPADA U 19.30 SATI

Župnik poziva sve članice i članove župne novinarske skupine na mjesečni susret u četvrtak, 29. listopada u 19.30 sati u župnom stanu.


'NOĆ OTVORENIH VRATA CRKVE – TRI SATA ZA GOSPODINA'
 PREDVEČERJE SVETKOVINE SVIH SVETIH; SUBOTA, 31. LISTOPADA OD 18.00 DO 21.00 SATA

Zajedničkim molitvenim bdijenjem vratimo puninu kršćanskog smisla noći uoči svetkovine Svih svetih! Bdijenje će početi u subotu, 31. listopada pobožnošću krunice u 18.00 sati, slijedi svečano misno slavlje u 18.30 sati koje će župnik prikazati za sve preminule župljane u 2026. Župnik posebno poziva članove njihovih obitelji na svetu misu i zajedničku molitvu za svoje preminule. Nakon večernje mise slijedi tiha adoracija pred Euharistijskim Gospodinom sve do 21.00 sat. Za vrijeme klanjanja svećenici će biti na raspolaganju za ispovijed svima koji se žele pomiriti s Gospodinom.

SVETKOVINA SVIH SVETIH I DUŠNI DAN - POTPUNI OPROST ZA POKOJNE

Potpuni oprost za pokojnike može postići:
- Tko pohodi groblje te u dane od 1. do 8. studenog moli za pokojne;
- Tko na Dušni dan ili na dan Svih svetih pohodi neku crkvu te ondje, uz sakramentalnu ispovijed i pričest, izmoli Molitvu Gospodnju i Vjerovanje te moli na nakane Svetog Oca.

SVETE MISE I BLAGOSLOV GROBOVA

Uoči svetkovine Svih svetih, u subotu, 31. listopada bit će blagoslov grobova na Novogradskom groblju od 16.00 sati do 17.00 sati.

Na svetkovinu Svih svetih, u nedjelju, 1. studenoga, svete mise bit će:

- u župnoj crkvi - u 7.30 sati, 9.00 sati i 18.30 sati. NEMA MISE U 10.30 SATI;
- na Novogradskom groblju - u 10.30 sati;
  Poslije mise mogućnost je za blagoslov grobova do 12.30 sati i od 15.30 sati do 16.30 sati.

U ponedjeljak, 2. studenog je Dušni Dan te će biti jutarnja misa u 9.00 sati na Novogradskom groblju i večernja misa u 18.30 sati u župnoj crkvi. 
Poslije mise mogućnost je za blagoslov grobova do 11.00 sati.

PROSLAVA NEDJELJE BRAČNIH JUBILEJA – NEDJELJA, 8. STUDENOG U 10.30 SATI

U nedjelju, 8. studenog  na pučkoj misi u 10.30 sati proslavit ćemo Nedjelju bračnih jubileja u našoj župi. Tom će prigodom svi prijavljeni parovi pred župnom zajednicom obnoviti svoje bračne zavjete i time svima nama očitovati dostojanstvo i svetost sakramenta ženidbe te bračne ljubavi i vjernosti. Stoga župnik poziva sve bračne parove koji slave jedan od bračnih jubileja (10, 20, 25, 30, 40, 50, ili 60 godina bračnog zajedništva) da se odvaže i prijave u župni ured najkasnije do subote 7. studenog. Svim prijavljenim bračnim parovima koji slave 25., 50. ili 60. obljetnicu braka bit će uručena osobna čestitka našeg Nadbiskupa.





PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 17 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
PROBA DJEČJEG ZBORA – subotom u 10.00 sati
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. DOĐIMO I ODMORIMO SE U GOSPODINU!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.30 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svake prve srijede u mjesecu od 17.00 do 18.00 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 









DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu  250,00 €.
Svoj dar možete izravno uplatiti na župni račun kod Croatie banke: HR1624850031100252570 svrha uplate: dar za Crkvu;
ili skeniranjem BAR-CODA  Svim darovateljima od srca hvala.


ZAHVALA ZA VAŠ DAR SRCA

Tijekom Misijske nedjelje, 18. listopada, prikupili smo na četirima svetim misama u našoj župi ukupno 5.027,80 € za potrebe Misija, naše misionare i misionarke. Župnik posebno zahvaljuje župnoj misijskoj skupini „Cor unum“ čijim je zalaganjem i predanom službom u četvrtak, 14. listopada tijekom Misijskog bdijenja prikupljen novčani iznos od 1.120 € za don Jakoslava Banića, misionara u Ugandi. Isto tako do 25. listopada putem donacija i škrabica u crkvi prikupljeno je 4.695 € za don Jakoslava, dakle sveukupno  5.815 €. Taj je novac 23. listopada proslijeđen nacionalnoj misijskoj centrali PMD-a u Zagreb. Podsjećamo, ove smo godine već prikupili za don Jakoslava i proslijedili nacionalnoj misijskoj centrali PMD-a u Zagreb u travnju 4.750 €. Gospodin Isus neka obilno blagoslovi dobrotu svih darovatelja.
KRŠTENI  




Naša zajednica vjernika imala je radost svjedočiti sakramentu krštenja malih novokrštenika.
To su ANTUN ŽIVKOVIĆ i NICOL ANA BLAŽEVIĆ. 
Roditeljima i kumovima od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.

PREŠLI U VJEČNU DOMOVINU  




Otišli su pred nama u Vječnu domovinu: 

IVICA STOPIĆ  (2.7.1950.  † 11.10.2026.);
KATICA PETREŠIN (3.11.1949. †  14.10.2026.);
MARIJA DOMIĆ (1.5.1949. †  17.10.2026.);
ĐURO HOSU (5.8.1942. †  20.10.2026.);
IDA PETTÖ (28.7.1960. †  21.10.2026.);
MARIJA MUSTAPIĆ (17.9.1951. †  21.10.2026.)

Pokoj vječni daruj im, Gospodine… Ožalošćenim obiteljima iskrena sućut…
RASPORED MISA I MISNIH NAKANA ZA TJEDAN OD 26. 10 DO 1. 11. 2026. 






	1.
	


PONEDJELJAK,  
26.10.2026. 
SV. DIMITRIJE, ĐAKON I MUČENIK

	
18.30

	
†  MIRKO, †   HELENA I †   MARIJA TRCOVIĆ;
†  DANE I †  ELIZABETA UZELAC I 
††  IZ OBITELJI;
†  MIRO BOKANOVIĆ I  ††   IZ OB. BOKANOVIĆ;
 NA NAKANU SV. JOSIPU


	2.
	UTORAK, 
27.10.2026.  
SV. EVARIST I., PAPA I MUČENIK;
SV. FLOR, BISKUP
	





18:30

	
†  IVICA ĐURINIĆ;
†  RUŽICA I †  MIRKO BARIĆ;
†  DRAGICA I †   VINKO KREMER;
††  IZ OBITELJI ŠEKORANJA I GODINIĆ


	3.
	
SRIJEDA, 
28.10. 2026. 
SV. ŠIMUN I JUDA TADEJ, APOSTOLI
	




18.30






	
†  LIZA I † PAVO KOVAČIĆ;
†  MLADEN VRDOLJAK;
†  JOZO I † LUCA MATAS I SVI †† IZ OBITELJI;
††  IZ OBITELJI IŠTVANOVIĆ I SEP

	4.
	ČETVRTAK,  
29.10. 2026. 
	











18:30



	
†  DRAGUTIN MRAK
†  ANTUN I † ZLATICA GAŠPARAC
† MIROSLAV I † BRANKA FRANJIČEVIĆ;
†† IZ OBITELJI KNEŽEVIĆ

	5. 
	
PETAK, 
30. 10. 2026.

	

18.30
	
† STJEPAN, † ANA I † PAVO TRAMPUS;
†† IZ OBITELJI MILANOVIĆ I SEGINJ;
†† IZ OBITELJI HODAK, MOLNAR I UCAJ

	6.
	SUBOTA, 
31.10.2026.
SV. WOLFGANG, BISKUP
	


07:30


18.30

	
† ANA CVITANUŠIĆ;
† BRANKA ŠRAJNER;
†† IZ OBITELJI PULJAK I VRANJEŠ;

†  MATE, † MARA I † PETAR MRKONJIĆ


	7.
	
NEDJELJA, 
1. 11. 2026.
SVI SVETI 


	07:30

09.00

10:30




18:30
	             ††  IZ OBITELJI KASSA I KARL

           †  ANTE JURČEVIĆ I ††  IZ OBITELJI 

  MISA NA NOVOGRADSKOM GROBLJU

†  MARIJA JURIĆ I ††  IZ OBITELJI


















RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

